RESOLUCIÓN do 5 de marzo de 2012 pola que se dá publicidade dos beneficiarios das axudas concedidas ao abeiro de varias ordes de convocatoria de axudas convocadas polo IGVS no ano 2011.
Instituto Galego da Vivenda e Solo — III. Outras disposicións — 22/03/2012

De conformidade co disposto no artigo 13.4 da Lei 4/2006, do 30 de xuño, de transparencia e de boas prácticas na Administración pública galega, así como co artigo 18 da Lei 38/2003, do 17 de novembro, xeral de subvencións, e o artigo 14 da Orde do 11 de febreiro de 2011 pola que se convoca a concesión de subvencións para as persoas adquirentes, adxudicatarias ou promotoras individuais para uso propio de vivenda, que conten co financiamento cualificado do Plan de Vivenda e Rehabilitación 2009-2012; o artigo 13 da Orde do 1 de febreiro de 2011 pola que se convoca para o ano 2011 a concesión de subvencións para os promotores de aloxamentos protexidos acollidos ao Plan de Vivenda e Rehabilitación 2009-2012 e o artigo 13 da Orde do 3 de febreiro de 2011 pola que se convoca para 2011 a concesión de subvencións para actuacións de rehabilitación ao abeiro do Programa Renove do Plan de Vivenda e Rehabilitación 2009-2012, procédese mediante esta á publicación do extracto das axudas outorgadas polo Instituto Galego da Vivenda e Solo ao abeiro das citadas ordes e resolucións de convocatoria.
Polo exposto,
Publicar as axudas concedidas con cargo aos orzamentos xerais da Comunidade Autónoma de Galicia para o ano 2011, facendo constar o seguinte:
I. Norma reguladora da convocatoria: Orde do 11 de febreiro de 2011 pola que se convoca a concesión de subvencións para as persoas adquirentes, adxudicatarias ou promotoras individuais para uso propio de vivenda, que conten co financiamento cualificado do Plan de Vivenda e Rehabilitación 2009-2012.
a) Aplicación orzamentaria 07.90.451B.780.1
b) Crédito orzamentario: 600.000 €.
c) Destinatarios: aquelas persoas adquirentes, adxudicatarias ou promotoras individuais para uso propio de vivendas de protección autonómica de réxime especial ou xeral, ou adquirentes de vivendas usadas ou vivendas de prezo limitado acollidas ao sistema de financiamento para o primeiro acceso á vivenda en propiedade do Plan de Vivenda e Rehabilitación 2009-2012.
d) Finalidade: completar as axudas estatais destinadas a colectivos preferentes que adquiran ou promovan unha vivenda para uso propio.
e) Beneficiarios, importe:
II. Norma reguladora da convocatoria: Orde do 1 de febreiro de 2011 pola que se convoca para o ano 2011 a concesión de subvencións para os promotores de aloxamentos protexidos acollidos ao Plan de Vivenda e Rehabilitación 2009-2012 modificada pola Resolución do 11 de xullo de 2011 pola que se amplía o crédito.
a) Aplicacións orzamentarias: 07.90.451B.770.0 e 07.90.451B.781.1.
b) Crédito orzamentario: 1.994.310 €.
c) Destinatarios: promotores de aloxamentos protexidos do Plan de Vivenda e Rehabilitación 2009-2012.
d) Finalidade: favorecer a construción de aloxamentos protexidos destinados a ser cedidos ou arrendados a persoas que pertenzan a colectivos vulnerables.
e) Beneficiarios, importe:
III. Norma reguladora da convocatoria: Orde do 3 de febreiro de 2011 pola que se convoca para 2011 a concesión de subvencións para actuacións de rehabilitación ao abeiro do Programa Renove do Plan de Vivenda e Rehabilitación 2009-2012.
a) Aplicacións orzamentarias: 07.90.451A.770.0 e 07.90.451A.780.1.
b) Crédito orzamentario: 10.000 € e 2.000.000 € respectivamente.
c) Destinatarios: comunidades de propietarios, persoas físicas ou xurídicas que promovesen actuacións de rehabilitación e que estean en posesión da cualificación definitiva e, ademais, cumpran as condicións e requisitos que prevén os artigos 8 e 62 do Decreto 402/2009, do 22 de outubro.
d) Finalidade: fomentar a rehabilitación en vivendas e edificios de vivendas.
e) Beneficiarios, importe:
Santiago de Compostela, 5 de marzo de 2012.